Страхов Николай Михайлович
Страхов Николай Михайлович - советтик геолог жана геохимик, СССР ИАнын акад.
 
 Москва университетин бүткөн (1928). 
 1934-жылдан СССР ИАнын Геол. институтунда иштейт. 
 Азыркы литологияны түзүүчүлөрдүн бири. 
 Байыркы чөкмө тектердин пайда болуу процесси аныктоодо салыштырма-литологиялык ыкманы пайдаланып өөрчүткөн. 
 Негизги эмгектери Каспий жана Кара дениздердеги, материктик ички көлдөрдөгү, о. эле Тынч, Атлантика, Инди океандарындагы азыркы чөгүндүлөрдүн генезисин изилдөөгө арналган. 
 Литогенездин 4 тиби жөнүндөгү идеяны негиздеп, диагенез, залогенез теорияларын иштеп чыккан. 
 Күйүүчү газ, туз, темир жана марганец рудаларын изилдеген. 
 Чөкмө тектердин геохимиясынын өнүгүшүнө олуттуу салым кошкон. 
 Лениндик (1961) жана СССР мамл. (1948) сыйл. лауреаты. 
 Страхов үч Ленин ордени, 2 Эмгек Кызыл Туу ордени жана медалдар менен сыйланган.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.

Инсандар